CELEX: 62016CN0052
Language: et
Date: 2016-01-29 00:00:00
Title: Kohtuasi C-52/16: Eelotsusetaotlus, mille on esitanud Szombathelyi Közigazgatási és Munkaügyi Bíróság (Ungari) 29. jaanuaril 2016 – „SEGRO” Kft. versus Vas Megyei Kormányhivatal Sárvári Járási Földhivatala

18.4.2016   
            
            
               ET
            
            
               Euroopa Liidu Teataja
            
            
               C 136/16
            
         Eelotsusetaotlus, mille on esitanud Szombathelyi Közigazgatási és Munkaügyi Bíróság (Ungari) 29. jaanuaril 2016 – „SEGRO” Kft. versus Vas Megyei Kormányhivatal Sárvári Járási Földhivatala
   (Kohtuasi C-52/16)
   (2016/C 136/22)
   Kohtumenetluse keel: ungari
   
      Eelotsusetaotluse esitanud kohus
   
   Szombathelyi Közigazgatási és Munkaügyi Bíróság
   
      Põhikohtuasja pooled
   
   
      Kaebuse esitaja:„SEGRO” Kft.
   
      Vastustaja: Vas Megyei Kormányhivatal Sárvári Járási Földhivatala
   
      Eelotsuse küsimused
   
   
               1.
            
            
               Kas Euroopa Liidu toimimise lepingu artikleid 49 ja 63 ning Euroopa Liidu põhiõiguste harta artikleid 17 ja 47 tuleb tõlgendada nii, et nendega on vastuolus sellised liikmesriigi õigusnormid, mis – muid asjaolusid arvesse võtmata – kehtestavad kohustuse, et füüsilised isikud, kes ei ole põllumajandustootjad ja kinnisvara omaniku lähedased isikud, nimele registreeritud kasutusvaldused ja kasutusõigused põllumajanduslike kinnistute suhtes kustutatakse, ilma et neis õigusnormides oleks samas ette nähtud, et kehtetuks muutunud kasutusvalduste ja kasutusõiguste omanikele hüvitatakse varaline kahju, mida ei saa nõuda lepingupoolte vahelise täitmise ajal, kuid mis on seotud kehtivate lepingutega?
            
         
               2.
            
            
               Kas Euroopa Liidu toimimise lepingu artikleid 49 ja 63 ning Euroopa Liidu põhiõiguste harta artikleid 17 ja 47 tuleb tõlgendada nii, et nendega on vastuolus sellised liikmesriigi õigusnormid, mis – muid asjaolusid arvesse võtmata – kehtestavad kohustuse, et füüsiliste isikute, kes ei ole põllumajandustootjad ja kinnisvara omaniku lähedased isikud, nimele enne 30. aprilli 2014 sõlmitud lepingute alusel registreeritud kasutusvaldused ja kasutusõigused põllumajanduslike kinnistute suhtes kustutatakse, kui neis õigusnormides on samas sätestatud, et kasutusvalduste ja kasutusõiguste omanikele hüvitatakse varaline kahju, mida ei saa nõuda lepingupoolte vahelise täitmise ajal, kuid mis on seotud kehtivate lepingutega?